《余旧诗悉已遗忘而韬仲皆为存录展阅一过觉无端往事交集胸怀怅然久之因呈四韵》
明代·王彦泓

不堪重对旧诗篇，潦倒欢场二十年。多为微辞猜宋玉，敢持才十傲非烟。

春风鬓影弹琴看，夜月歌声隔巷怜。今日掩门梅雪下，药炉声沸卧床前。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。